A jogalkotásról szóló 2010. évi CXXX. törvény 18. §-ában foglaltaknak megfelelően eljárva az.) önkormányzati rendelet megalkotását az alábbiak indokolják 
Általános indoklás
Az önkormányzatokra vonatkozó jogszabályok alapján az önkormányzat maga határozza meg gazdasági programját és költségvetését. A költségvetés összeállításának részletes szabályait az államháztartásról szóló törvény, a 2020.évi finanszírozás rendjét, az állami hozzájárulás mértékét pedig 2019.évi LXXI. törvény (költségvetési törvény) határozza meg. 
Csopak Község Képviselő-testülete a 2/2020. (II.12.) önkormányzati rendeletével elfogadta az Önkormányzat 2020. évi költségvetését. A bevételek és kiadások módosításáról, a kiadási és előirányzatok közötti átcsoportosításról a képviselő-testület dönt azzal, hogy kiadási és bevételi kiemelt előirányzatok közötti átcsoportosítási jogát korlátokkal a Polgármesterre ruházza át, amit a legközelebbi költségvetési rendelet módosítása során a rendeletben át kell vezetni. 
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről szóló 478/2020. (XI.03.) Korm. rendelettel kihirdetett veszélyhelyzetben a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés b) pontjában, az államháztartásról szóló 2011. évi CXCV. törvény 23. § (1) bekezdésében kapott felhatalmazás alapján a rendeletmódosításról Csopak Község Önkormányzat polgármestere dönt.
Az ÁHT 34 § (5) bek. előírja, hogy a képviselő-testület előirányzat-módosítást, előirányzat-átcsoportosítást - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja költségvetési rendeletét.  2020.évben ez a III. számú költségvetés módosítás.

Részletes indoklás

Az előirányzat módosítása az előző módosítás óta megérkezett támogatások, bevételek és azok felhasználása, a jogszabályváltozások miatti előírások, valamint a képviselő-testület a költségvetés elfogadását követően tett kötelezettségvállalásai miatt szükséges. Ezért önkormányzati szinten a bevételi és kiadási főösszeg 1.380.261.351 Ft-ra változik, azaz 40.041.332 Ft-tal csökken.
A módosítások részletesen az alábbiak:
Bevételek:
Az Önkormányzat intézményi bevételei 42.970.332 Ft-tal csökkentek az alábbiak szerint:
Az iparűzési adó bevétel előirányzatát a várható bevételi összegre, azaz az eredeti előirányzati összegre emeltük. (2 millió Ft növekmény)
Az egyéb közhatalmi bevételek előirányzatát 300.000 Ft-ra, a várható összegre csökkentettük.(200.000 Ft csökkenés)
A lakbér előirányzatát a várható szintre emeltük.(150.000 Ft növekmény)
A kamatbevételek előirányzatát 62 Ft-tal növeltük.
Az egyéb bérleti díjak előirányzatát 7.000.000 Ft-ra emeltük a várható értékre. (5.200.000 Ft növekmény)
A strandbevételek előirányzatát 9.413.583 Ft-tal emeltük a tényleges értékre.
A strandi bérlemények bérleti díj előirányzatát 146.253 Ft-tal emeltük, a tényleges értékre.
Az apartmanok bevételi előirányzatát 2.701.880 Ft-tal emeltük, a tényleges értékre.
A kiszámlázott ÁFA bevétek előirányzatát 5.600.000-tal emeltük a nettó bevételek emelkedése miatt.
Az Önkormányzat szociális és gyermekjóléti feladatok működési támogatás előirányzatát (normatíva) 127.440 Ft-tal emeltük.
Az idegenforgalmi adóhoz kapcsolódó kiegészítő támogatás (a nyaraló turisták által meg nem fizetett idegenforgalmi adó) előirányzatát 24.500.000 Ft-ban határoztuk meg, mert az idegenforgalmi adó bevallásokból ez az összeget igényeljük.
Paloznak Község Önkormányzatától kapott támogatás előirányzatát 657.000 Ft-tal csökkentettük, ami a 2019.évi elszámolás összege.
A nyári diákmunkával kapcsolatos támogatás előirányzatát 242.550 Ft-tal csökkentettük a nyári diákmunkások augusztus hónapban nem dolgozhattak.
A működési célú támogatások visszatérülésének előirányzatát 8.000.000 Ft-tal emeltük, mert a Csopak-Info Nonprofit Kft. 2020.évben nyereségesen működött, s így vissza tudja fizetni az Önkormányzat pótbefizetését.
A forgatási célú értékpapír eladási előirányzatát 0 Ft-ra csökkentettük, mert idén sem kellett visszavásároltatnunk az OTP Bank Zrt-vel állampapírunkat, így az továbbra is kamatozik!

 A Mandulavirág Óvoda 
Az Óvodai nevelés finanszírozási előirányzatát 870. 000Ft-tal növeltük, a felmerült többletköltségek miatt (olajtartály kiszedése és elszállítása)
Az Óvoda –konyha saját működési bevételek előirányzatát 2.878.000 Ft-tal növeltük, várható értékekre.
Az Óvoda –konyha finanszírozási előirányzatát 1.878.000 Ft-tal csökkentettük, mert a konyha bevétele finanszírozni tudja a felmerülő költségeket.
Közös Hivatal
A Közös Hivatal bevételi előirányzatát 51.000 Ft-tal növeltük, mert az intézményi szinten ekkora visszatérülés keletkezett az előző évvel kapcsolatosan.

II. Kiadások:
 Önkormányzat (intézményi) működési célú kiadásai 7.022.306 Ft-tal csökkentek az alábbiak szerint:
1.1. A személyi juttatások előirányzatát 1.336.150 Ft-tal növeltük, ami az idősek karácsonyi ajándékai és jogszabály által előírt kötelező béremelés miatt jelentkezik.
1.2. A járulékok előirányzatát 403.500 Ft-tal emeltük, a személyi kiadások növekménye miatt. 
1.3. A dologi kiadások előirányzatát 5.282.656 Ft-tal növeltük, mert az ÁFA befizetési kötelezettség növekedni fog a Bencze László utca kivitelezőjének fordított adózású számlája miatt.
1.4.Az Óvoda finanszírozását 1.008.000 Ft-tal csökkentettük a konyha jó bevételi teljesítése miatt.
1.5. A megelőlegezés előirányzatát 13.027 Ft-tal emeltük az előző évről áthúzódó kötelezettség miatt.
1.6. A működési célú támogatások, kiadások előirányzatát 1.938.198 Ft-tal csökkentettük. (4. melléklet )az alábbiak szerint:
Az elszámolásból adódó kifizetéseket 1.768.198 Ft-tal csökkentettük, mert ezt az összeget a táblázat 22. sorára csoportosítottuk át.. 
Az államháztartáson belüli támogatás előirányzatát (Bursa) 170.000 Ft-tal csökkentettük.
1.7. A felhalmozási célú pályázat visszafizetésének előirányzatát 1.768.198 Ft-ra emeltük átvezetés miatt. (4. melléklet)
Mandulavirág Óvoda (5. melléklet)
Az Óvodai nevelés működés kiadásainak előirányzatát 870.000 Ft-tal emeltük az olajtartály elszállítása és a kiemelési munkák költsége miatt.
.A Konyha működési kiadásainak előirányzatait 1.000.000 Ft-tal emeltük, mert a bevételek is nőttek, s a megemelkedett adagokhoz több alapanyagra van szükség. 
3.	A Közös Hivatal (6. melléklet)
3.1. Hivatal dologi kiadásainak előirányzatát 51.000 Ft-tal emeltük, mert az összes bevételi előirányzatnak meg kell egyeznie az összes kiadási előirányzattal.
4.	Felhalmozási kiadások
4.1. A beruházási kiadások előirányzatát 3.322.870 Ft-tal csökkentettük. A 11.sor előirányzatáról 200.000 Ft-ot átvezettünk a 14.sorra, valamint a 23.soron lévő Bencze László utca építési előirányzatát 7.552.000 Ft-tal csökkentettük a fordított ÁFA miatt.
4.2. A felújítási kiadások előirányzatait 15.240.000 Ft-tal csökkentettük, mert a strandi apartmanok felújítási költségének összege a következő évet terheli.
A fentiek alapján a tartalék előirányzata 304.449.210 Ft-ra változott, azaz 29.693.795 Ft-tal csökkent. A tartalék összege mellett még továbbra is rendelkezünk a 99.710.000 Ft-os állampapírral, amely nem került beváltásra. 

